ઉલ્લેખનીય છે કે, જયલલિતાની જેમ રજનીકાંત એક એવી હસ્તી છે, જે તમિલનાડુની જનતાની કથિત રીતે પહેલી પસંદ છે. ડીએમકેના સુપ્રીમો કરુણાનિધિ ઉપર કાયદાકીય સકંજા બાદ તેમની પાર્ટીમાં આવવા માટે રજનીકાંતને મનાવવામાં આવી રહ્યા છે. 1996માં ડીએમકે-ટીએમસી ગઠબંધનની મોટી જીત પાછળ રજનીકાંતનું જ મોટું નિવેદન કારણભૂત હતું. તેમણે લોકોને અપીલ કરી હતી કે, તે જયલલિતાને વોટ ન આપે. તે પછી જે થયું તે ઈતિહાસ છે. એ સમયથી લોકો કહી રહ્યા છે કે તમિલનાડુમાં જયલલિતાની ટક્કરનો કોઈ વ્યક્તિ હોય તો તે રજનીકાંત જ છે.